שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

לוגו הסרטלוגו הסרט באנגלית
**מוצאים את דורי** (באנגלית: **Finding Dory**) הוא סרט אנימציה ממוחשבת אמריקאי של חברת וולט דיסני ופיקסאר, שיצא לאקרנים ב-17 ביוני 2016.

זהו סרט המשך לסרט "מוצאים את נמו", המתרחש שנה לאחר הסרט הקודם. הסרט בוים אנדרו סטנטון ועוקב אחר דורי, אחת הדמויות הראשיות מהסרט הקודם. בניגוד לסרט הקודם, שדיבובו בוים על ידי שפרירה זכאי ובו שונה שמה של דורי לדוגי, שרית וינו אלעד ושרון כהן השאירו את שמה המקורי בסרט זה. הדיבוב הוקדש גם לזכרה של רמה מסינגר שנפטרה שנה לפני הפקת דיבוב הסרט. סרט זה היה הסרט הראשון שדובב באולפנים שהוקמו על ידי שרון כהן לאחר שעזב את אולפני אלרום.

ב-9 באוקטובר חצו הכנסות הסרט את רף מיליארד דולר ובכך הפך לסרט האנימציה החמישי שמכניס סכום זה.

עלילה
-----

בתחילת הסרט, דורי (אלן דג'נרס, נקראה בדיבוב של הסרט הראשון ״דוגי״), דגה כחולה וצעירה, מחונכת על ידי הוריה ג'ני (דיאן קיטון) וצ'ארלי (יוג'ין לוי) כדי שתוכל להתמודד עם בעיות הזיכרון שלה. יום אחד, דורי מוצאת עצמה בודדה באוקיינוס, והיא מתחילה לחפש אחר הוריה, עד אשר פוגשת במרלין דג הליצן (אלברט ברוקס, נקרא בדיבוב של הסרט הראשון ״בר-דג״), ועוזרת לו למצוא את בנו, נמו.

לאחר שנה מאירועי הסרט הראשון, דורי גרה באותה השונית של מרלין ונמו, אך לא מצליחה להשתלב בין חבריהם. במהלך טיול שטח של בית הספר של נמו בו היא מסייעת למר ריי, בעודם צופים בנדידת הטריגונים, כשדורי שומעת את המשפט ״זרם תחתי״ היא נזכרת בהוריה, אשר הזהירו אותה מפניו כשהייתה קטנה. דורי נזכרת רק במקום שבו ראתה אותם לאחרונה, ״היהלום של מפרץ מורו, קליפורניה״, ומשכנעת את מרלין ונמו לעזור לה למצוא אותם. הם מגיעים לשם במהרה בעזרתו של קראש, צב הים מהסרט הראשון, בעודם דוהרים על זרמי האוקיינוס (בזהה לז. מ. א. - זרם מזרח אוסטרליה מהסרט הראשון) וכשהם מגיעים, דורי מחפשת אחר הוריה באזור נטוש ומאיים, מה שגורם לכך שדיונון ענק רודף אחר השלושה, כמעט אוכל את נמו, ומסבך את דורי בתופסן בקבוקים. כתוצאה מכך, מרלין, אשר כועס על דורי, אומר לה ללכת לבדה, ודורי מחפשת אחר הוריה, לבדה. לאחר שדורי עוקבת אחר קולה של סיגורני ויבר מהכרוז של המכון לחקר תת-ימי, מרכז לשיקום דגים והצגתם לראווה, היא נאספת לפתע על ידי שני עובדים, כאשר מרלין ונמו צופים בכך, אחוזי אימה.

לאחר שהיא מגיעה אל מרכז שיקום הדגים, דורי פוגשת בתמנון בשם האנק (אד אוניל), תמנון שרוצה לחיות חיים נוחים יותר באקוואריום של קליבלנד. הוא מסכים לעזור לדורי בתמורה לכך שתביא לו את התג אשר יתן לו להגיע לאקוואריום (אשר דורי מיועדת להגיע אליו). הבריחה שלהם נכשלת כאשר דורי נופלת לדלי אשר מיועד ל״דסטיני״, והיא, ביחד עם דגים מתים, מושלכת לבריכה, שם היא מתייחדת עם חברתה כרישת הלוויתן, דסטיני (בגרסה העברית נקראת ״קארמה״). בבריכה הסמוכה נמצא ביילי (טיי בורל), לבנתן בעל יכולות התמצאות.

האנק עוקב אחר דורי ומנסה לשכנעה לשחות דרך הצינורות המקשרים בין הפארק למרכז התצוגה הימי, אבל דורי, החוששת שתשכח את הדרך, משכנעת את האנק לקחת אותה לשם בעגלת תינוק, תחת סיועם של ביילי ודסטיני. עם זאת זיכרון נוסף פורץ למוחה של דורי, דבר שמוביל לכך שדורי והאנק מגיעים בטעות ל״בריכת הנגיעות״ בה ילדים מנסים לנגוע בהם. למרות זאת, האנק מגלה כי מרכז התצוגה הימי במרחק מטרים ספורים, ובעזרתו דורי נכנסת לאווקוואריום ומחפשת אחר הוריה. בינתיים, בחוץ, מרלין ונמו, יחד עם עזרתם של שני אריות ים, פלוק (אידריס אלבה) ורודר (דומיניק ווסט) ובקי הצוללנית, הם מגיעים לפארק.

בעוד דורי מחפשת אחר הוריה, היא מבחינה בצדף המוביל אותה אל ביתה אך היא לא רואה את הוריה, ומשלימה עם כך שהוריה כנראה נעלמו. אך מיד לאחר מכן היא נזכרת כיצד הופרדה מהוריה בכך שכשהייתה קטנה, היא שחתה קרוב לצינור ונשאבה אל האוקיינוס. בעזרתם של שני סרטנים, שאומרים לה שהוריה נמצאים בדרכם לקליבלנד, היא מגיעה דרך צינורות המבנה אל מרכז השיקום, בעזרת דסטיני וביילי, ומתאחדת בדרך עם מרלין ונמו במהלך דרכה אל המשאית שיוצאת לקליבלנד. לאחר שהם מגיעים לאקווריום שיש בו דגים מהזן של דורי, בעזרתו של האנק, הדגים מאושרים עקב שובה של דורי, אך חוששים כי צ'ארלי וג'ני עזבו כבר מלפני זמן רב. בגלל שהאנק חושש שדורי תוכנס למשאית, הוא אוסף אותה בכוס זכוכית, אך משאיר את מרלין ונמו מאחור. הכוס נופלת ומשברת כשהעובדים מנסים לתפוס אותו, בעוד דורי מובלת בזרמי המים אל תעלה המובילה אותה אל האוקיינוס.

דורי, אשר מנסה למצוא נואשות עזרה, נלחצת ובכך שוכחת מחבריה. כשהיא נרגעת, היא חוזרת על צעדיה, ומוצאת שורה של צדפות (אשר אימה למדה אותה לעקוב אחר השורה במידה ותאבד) על הקרקע. בעודה שוחה במסלול הצדפות, היא מוצאת את הוריה, צ'ארלי וג'ני. לאחר שהיא פוגשת בהם ומתאחדת עם הוריה, נזכרת דורי במרלין ונמו.

דורי והוריה נחלצים לעזרתם, בעזרתם של דסטיני וביילי אשר מדלגים מעל לחומות הבריכה שלהם. בעודם רודפים אחר המשאית שמובילה את מרלין ונמו לקליבלנד, לדורי עולה רעיון שביילי תשגר אותה ואת הלוטרות שפגשה אל עבר הכביש, ובאמצעות ״חמידותם״ של הלוטרות, הם עוצרים את הרכבים, ובכך נכנסים למשאית, ומנסים להציל את מרלין ונמו. עם זאת, דורי משכנעת את האנק לבוא איתה לאוקיינוס. בעודם חושבים על דרך להגיע בחזרה לאוקיינוס, מרלין מחליט לקרוא לבקי אך המשאית נסגרת על ידי העובדים ברגע שבקי נכנסת. דורי אומרת להאנק שיעזור לה להשתלט על המשאית באמצעות פתח עליון. לאחר מכן, האנק מזנק על שמשת המשאית ובכך מבריח את העובדים. האנק משתלט על הרכב, ודורי נותנת לו הוראות הכוונה על מנת שיגיעו בחזרה לאוקיינוס. בדרך, אורבת להם משטרה, אך הם עוקפים אותה בכך שהם נוסעים דרך היער ומטביעים את המשאית. דורי משחררת את כל הדגים ומתאחדת עם כל משפחתה - ג'ני, צ'ארלי, מרלין, נמו, ביילי, דסטיני והאנק.

לאחר מכן, נראה כי כל החבורה חזרה אל השונית, והאנק למעשה מחליף את מר ריי כמורה השטח, כיוון שמר ריי יצא לנדוד. דורי הולכת אל מדרון השונית, בעוד מרלין עוקב אחריה, מבלי שהיא יודעת. ברגע שהוא מתקרב אליה, דורי אומרת לו שהיא יודעת שזה הוא ושהיא זוכרת די הרבה מהאירועים ונזכרת בדבר אחרון מעברה, שלא משנה שיש לה בעיות זיכרון, היא עדיין מצליחה לעשות דברים ויש דגים שאוהבים אותה. הסרט נגמר בכך ששניהם משקיפים ממדרון השונית, ומרלין אומר שהנוף יפה, ובכך, למעשה משלים את בעיית החרדה שלו ממדרון השונית, כפי שנראתה בסרט הראשון.

לאחר כותרות הסיום, נראית חבורת דגי האקוואריום מהסרט הראשון כלואה עדיין בתוך שקיות. ביניהם: גיל, בלוני, דבי, פלו, באבלס, פיצי, ז'אק וג'ורג', אשר גם הם נאספים על ידי המתנדבים מהמכון התת-ימי.

מדבבים
------

| דמות | דיבוב באנגלית | דיבוב בעברית | הערות |
| --- | --- | --- | --- |
| דורי | אלן דג'נרס | טלי אורן | בקטעים הלקוחים מהסרט הראשון, נעשה שימוש בהקלטות המקוריות של המדבבת הקודמת רמה מסינגר |
| דורי הקטנה | סלואן מוראי | יהלי אלעד |  |
| דורי הנערה | לוסיה גדס | שחר קדוש |  |
| מרלין | אלברט ברוקס | ליאור זוהר | בסרט הקודם נקרא בר-דג |
| נמו | היידן רולנס | אפיק רוזן |  |
| ג'ני, אמא של דורי | דיאן קיטון | ניצה שאול |  |
| צ'ארלי, אבא של דורי | יוג'ין לוי | דן תורן |  |
| קארמה, כרישה לווייתנית קצרת רואי, חברת ילדות של דורי | קייטלין אולסון | רונה בקרמן | בדיבוב באנגלית נקראת דסטיני |
| ביילי, לבנתן לבן | טיי בורל | יפתח אופיר |  |
| האנק, תמנון | אד אוניל | אוהד שחר |  |
| פלוק, אריה ים קליפורני | אידריס אלבה | יורם יוספסברג |  |
| רודר, אריה ים קליפורני וחברו של פלוק | דומיניק וסט | שמחה ברבירו |  |
| דב ו"אחותה" פלו | ויקי לואיס | מיה קדוש |  |
| מר ריי | בוב פיטרסון | אלחי לויט |  |
| קראש | אנדרו סטנטון | אלדד פריבס |  |
| כרוז המרכז לחקר ימי | סיגורני ויבר | ענת ניב |  |
| גיל | וילם דפו | שרון כהן |  |
| אשתו של הדג סטן | קייט מקינון |  |  |

גרסת הדיבוב של הסרט הוקדשה לזכרה של השחקנית רמה מסינגר, שדיבבה את דורי בגרסה העברית של "מוצאים את נמו" ונפטרה בסמוך להופעת הטריילר הראשון, באוגוסט 2015. במאי 2016, השחקנית טלי אורן הודיעה בחשבון האינסטגרם שלה שתיכנס לנעלים שהותירה אחריה מסינגר ואמרה:

> 
> גאה כל כך... ומרוגשת. שמחה שנפלה בחלקי הזכות לדבב את דורי - בסרט ההמשך של ״מחפשים את נמו״ שיצא בקיץ הקרוב. מקדישה כל מילה באהבה עצומה לרמה מסינגר אהובתי שדיבבה את דורי בסרט הראשון ולצערי כבר לא איתנו. רמה, את השראה גדולה בשבילי.
> 
> 
> 
>

הפקה
----

בשנת 2005 נחתם הסכם בין מייקל אייזנר, מנכ"ל דיסני דאז, וסטיב ג'ובס מפיקסאר על הפקת סרטי המשך לסרטי פיקסאר שהופקו בין שנת 1995 ל-2005 במסגרת אולפני אנימציה חדשים. האולפן החל להפיק את צעצוע של סיפור 3, וסרטי המשך למפלצות בע"מ ומוצאים את נמו. לאחר מינויו של רוברט איגר למנכ"ל דיסני, הסכמי החוזה נפתחו מחדש - האולפן נסגר, ובוטלו כל הסרטים שהופקו באותו אולפן.

אלן דג׳נרס שהביעה פעמים רבות בתוכנית האירוח שלה את רצונה לסרט המשך ל״מוצאים את נמו״, הכריזה רשמית על הסרט החדש ושמו ״מוצאים את דורי״ בתוכניתה באפריל 2013.  
  

באפריל 2013 אישרה דיסני כי סרט ההמשך למוצאים את נמו ייקרא "מוצאים את דורי", וכי אלן דג'נרס תדבב את דורי, ואלברט ברוקס את מרלין. בנוסף, אלן דג'נרס אמרה:

> 
> חכיתי ליום הזה במשך זמן רב, רב, רב, רב, רב מאד. אני לא כועסת, אני מכירה את האנשים בפיקסאר והם היו עסוקים ביצירת צעצוע של סיפור 3. הזמן היה שווה מכיוון שהתסריט פנטסטי ויש בו הרבה דברים שאהבתי מהסרט הראשון: הרבה אהבה, הרבה הומור והחלק הכי טוב שדורי מופיעה הרבה.
> 
> 
> 
>

הפצה
----

הסרט תוכנן במקור לצאת לאקרנים ב-25 בנובמבר 2015, אך הפצתו נדחתה ל-17 ביוני 2016, עקב עיכוב בהפצת הסרט הדינוזאור הטוב. בסוף השבוע הראשון להפצתו בארצות הברית רשם הסרט הכנסות של 140 מיליון דולר. בכך שבר הסרט את שיאו של הסרט שרק השלישי וקבע שיא הכנסות חדש לסרט מצויר.

כנהוג בסרטי פיקסאר, לפני תחילת הסרט מוצג סרט קצר בשם ״פיפר״ (Piper), אודות גוזל המפחד מהים.

מסרים וביקורות
--------------

נתחן כחול - מין הדג של דורי
עם כל הצלחתו הרבה של הסרט, הן הבקורתית והן הכלכלית, הסרט ספג מספר ביקורות על דמותו של ג'רלד, אריה הים, אשר נראה שמשמש כדמות שמקבלת הרבה לעג עקב היותה ״אוטיסטית״, ונראה כי הוא סובל משאר אריות הים ומנוצל על ידם.

בנוסף עלה חשש מצד גורמים רבים מהביקוש העתיד לבוא לדגי נתחן כחול, ממשפחת הבתרניים (מהזן אליו משתייכת דורי) בשוק חיות המחמד, בדומה להשפעה שהייתה ל"מוצאים את נמו" על דגי הליצן ב-2003 (אז נמדדו כ-40% עלייה בביקוש שלהם בחנויות דגי הנוי). הבעייתיות עם דגי הנתחן הכחול היא שבניגוד לדגי הליצן הם אינם מתרבים בשבי, ולכן כל דג מסוג זה הנמכר בשוק דגי הנוי נלקח מביתו הטבעי באוקיינוס, מה שעלול להוביל למשבר אקולוגי. כל זאת בניגוד מוחלט למסר ששני הסרטים ניסו להעביר, והוא כי חייהם של דגים בשבי הוא בגדר סיוט, ותכלית חייהם באקווריום היא לברוח ממנו חזרה אל הים.

הזוג הגאה ממוצאים את דורי
כמו כן, יש הטוענים כי זאת הפעם הראשונה שפיקסאר מציגה זוג גאה בסרטם, כמו שנראה בסצנה בה האנק ודורי רוכבים על עגלת תינוק ומתנגשים בטעות באישה שלצידה עומדת, ככל הנראה, בת זוגה.

בסופו המקורי של הסרט, כמה מהדמויות היו אמורות להגיע בסוף לפארק ימי דמוי "סיוורלד" (Seaworld), אולם לאחר שמנהל הקריאטיב ג'ון לאסיטר והבמאי אנדרו סטנטון צפו בסרט התיעודי "בלאקפיש", העוסק בסכנות של החזקת לווייתנים קטלנים בשבי, ושוחחו עם הבמאית שלו, הוחלט לשנות את סוף הסרט.

פסקול
-----

כמו ב״מוצאים את נמו״, גם בסרט ההמשך חזר תומאס ניומן להלחין את פסקול הסרט. הזמרת סיה שרה את שיר הנושא של הסרט "unforgettable" (בביצוע המקורי- נט קינג קול).

ראו גם
------

* מוצאים את נמו (זיכיון)
* מוצאים את נמו
* פיקסאר
* חברת וולט דיסני

קישורים חיצוניים
----------------

ויקישיתוף מדיה וקבצים בנושא **מוצאים את דורי** בוויקישיתוף
* 

* אתר האינטרנט הרשמי של מוצאים את דורי

* אתר האינטרנט הרשמי של מוצאים את דורי
* מוצאים את דורי, ברשת החברתית פייסבוק

* מוצאים את דורי, ברשת החברתית אקס (טוויטר)

* מוצאים את דורי, ברשת החברתית אינסטגרם

* "מוצאים את דורי", במסד הנתונים הקולנועיים IMDb (באנגלית)

* "מוצאים את דורי", באתר נטפליקס

* "מוצאים את דורי", באתר AllMovie (באנגלית)

* "מוצאים את דורי", באתר Rotten Tomatoes (באנגלית)

* "מוצאים את דורי", באתר Box Office Mojo (באנגלית)

* "מוצאים את דורי", באתר Metacritic (באנגלית)

* "מוצאים את דורי", תסריט הסרט באתר Scripts.com (באנגלית)

* "מוצאים את דורי", באתר דיסני+ סרטים (באנגלית)

* "מוצאים את דורי", במסד הנתונים הקולנועיים KinoPoisk (ברוסית)
* ההכרזה על סרט ההמשך בתוכנית של אלן דג׳נרס, סרטון באתר יוטיוב
* סיה מבצעת את שיר הנושא של הסרט, סרטון באתר יוטיוב
* מאמר במגזין ״וורייטי״ אודות ההשלכות האקולוגיות של הסרט
* לראשונה בהיסטוריה: זוג חד מיני בסרט של דיסני-פיקסאר מתוך אתר מאקו

**ביקורות**
* אורון שמיר, עכבר העיר אונליין, "מוצאים את דורי": הדגים נשארים במים הרדודים, באתר הארץ, 22 ביוני 2016
* אבנר שביט‏, תודה על הדגים: "מוצאים את דורי" הוא סרט מקסים, באתר וואלה!‏, 26 ביוני 2016
* ארז דבורה, "מוצאים את דורי": פיקסאר מצאו אוצר בים, באתר ynet, 26 ביוני 2016
* ישי קיצ'לס, שוחים בזה, באתר ישראל היום, 1 ביולי 2016
* יואב לוסטיג, מוצאים את דורי: אלן דג'נרס שוחה במים רדודים, באתר nrg‏, 1 ביולי 2016

הערות שוליים
------------

1. ↑  Pamela McClintock (9 באוקטובר 2016). "Box-Office Milestone: 'Finding Dory' Crosses $1B Worldwide". *The Hollywood Reporter*. נבדק ב-10 באוקטובר 2016. `{{cite web}}`:  (עזרה)
2. ↑  Nancy Tartaglione (9 באוקטובר 2016). "'Finding Dory' Splashes Past $1 Billion At Worldwide Box Office". *Deadline.com*. נבדק ב-9 באוקטובר 2016. `{{cite web}}`:  (עזרה)
3. ↑  איתמר זהר, "מוצאים את דורי" שבר את שיא הפתיחה של סרט מצויר בארה"ב, באתר הארץ, 19 ביוני 2016
4. ↑  Amy Kaufman, 'Blackfish' gives Pixar second thoughts on 'Finding Dory' plot, באתר "לוס אנג'לס טיימס", 9 באוגוסט 2013.

| פיקסאר (בבעלות חברת וולט דיסני) |
| --- |
| סרטים באורך מלא | 

|  |  |
| --- | --- |
| סרטים שיצאו | צעצוע של סיפור (1995) • באג לייף (1998) • צעצוע של סיפור 2 (1999) • מפלצות בע"מ (2001) • מוצאים את נמו (2003) • משפחת סופר-על (2004) • מכוניות (2006) • רטטוי (2007) • וול-E ‏(2008) • למעלה (2009) • צעצוע של סיפור 3 (2010) • מכוניות 2 (2011) • אמיצה (2012) • בית ספר למפלצות (2013) • הקול בראש (2015) • הדינוזאור הטוב (2015) • מוצאים את דורי (2016) • מכוניות 3 (2017) • קוקו (2017) • משפחת סופר-על 2 (2018) • צעצוע של סיפור 4 (2019) • קדימה (2020) • נשמה (2020) • לוקה (2021) • אדומה אש (2022) • שנות אור (2022) • אלמנטלי (2023) |
| סרטים עתידיים | הקול בראש 2 (2024) • אליאו (2025) • צעצוע של סיפור 5 |

 |  |
| סרטים קצרים | לוקסו ג'וניור (1986) • החלום של רד (1987) • צעצוע פח (1988) • מזכרות (1989) • המשחק של גרי (1997) • ציפורים על חוט (2000) • מפלצות בע"מ: המכונית החדשה של מייק (2002) • הקפיצה הגדולה (2003) • המתקפה של ג'ק ג'ק (2005) • מר סופר-על וחברים (2005) • תזמורת של איש אחד (2005) • מטור ואור הרפאים (2006) • חוצן במבחן (2006) • חברך העכברוש (2007) • פרסטו (2008) • ברן-אי (2008) • מעונן חלקית (2009) • המשימה המיוחדת של דוג (2009) • ג'ורג' ואיי. ג'יי. (2009) • יום ולילה (2010) • לה לונה (2011) • צעצוע של סיפור בקיצור: חופשה בהוואי (2011) • צעצוע של סיפור בקיצור: פעמיים באז בבקשה (2011) • צעצוע של סיפור בקיצור: חיית מסיבות (2012) • האגדה של מורדו (2012) • המטרייה הכחולה (2013) • בית ספר למפלצות: מסיבת השנה (2013) • לבה (2014) • צוות העל של סנג'אי (2015) • הדייט הראשון של ריילי? (2015) • פייפר (2016) • אבדות ומציאות (2017) • באו (2018) • חיי מנורה (2020)

|  |  |
| --- | --- |
| ספארקשורטס | פרל (2018) • סמאש וגראב (2019) • קיטבול (2019) • לצוף (2019) • רוח (2019) • לופ (2020) • לצאת (2020) |
| סדרות | מכוניות מצוירות (2008-14) (אנ') • צעצוע של סיפור בקיצור (2011-2012) • מזלגוני שואל שאלה (2019-2020) • הימים של דוג (2021) • מכוניות בדרכים (2022) |
| אוספים | סיפורי צעצוע זעיר (1996) • אוסף הסרטים הקצרים של פיקסאר (2007, 2012, 2018) |
| עבודות נוספות | חוף כיסא (אנ') (1986) • דגלים וגלים (אנ') (1986) • קל וכבד (אנ') (1990) • נמו וחברים רוכבי ים (אנ') (2017) |

 |
| טלוויזיה | 

|  |  |
| --- | --- |
| סדרות | באז שנות אור ממפקדת הכוכב (2000-1) • מפלצות בע"מ בעבודה (2021-רץ) |
| סדרות עתידיות | לנצח או להפסיד (2023) |
| סרטים | צעצוע של סיפור: הזמן שנשכח (2014) • צעצוע של סיפור: ההסתבכות (2013) |

 |
| זיכיונות | צעצוע של סיפור • מפלצות בע"מ • מוצאים את נמו • משפחת סופר-על • מכוניות |
| הפקות | ההרפתקאות של אנדריי ווואלי ב. (1984) • קשה להיות חרק! (1998) • באז שנות אור ממפקדת הכוכב: ההרפתקה מתחילה (2000) • באז שנות אור ממפקדת הכוכב (2000-1) • חוקרים את השונית (2003) • שיחת צבים עם קראש (2004) • ג'ון קרטר (2012) • מטוסים (2013) • מטוסים 2: לוחמי האש (2014) • זמן שאול (אנ') (2016) • מרי פופינס חוזרת (2018) • מפלצות בע"מ בעבודה (2021-רץ) |
| מוצרים | מחשב התמונות של פיקסאר (אנ') • רנדרמן (אנ') • פרסטו (אנ') |
| אישים | ג'ון לאסיטר • אדווין קאטמול (אנ') • סטיב ג'ובס • אלוי ראי סמית' (אנ') • ג'ים מוריס (אנ') • פיט דוקטר • אנדרו סטנטון |

| פרס בחירת הנוער לבחירת סרט – קומדיה |
| --- |
| 

|  |
| --- |
| משתגעים על מרי (1999) ‏•‏‏ אוסטין פאוורס: המרגל שתקע אותי (2000) ‏•‏‏ איזה מין שוטרת (2001) ‏•‏‏ אמריקן פאי 2 (2002) ‏•‏‏ אין כמו אלבמה (2003) ‏•‏‏ שרק 2 (2004) ‏•‏‏ נפוליאון דינמיט (2005) ‏•‏‏ יש לה ביצים (2006) ‏•‏‏ הדייט שתקע אותי (2007) ‏•‏‏ ג'ונו (2008) ‏•‏‏ לילה מוטרף במוזיאון 2 (2009) ‏•‏‏ דייט לילי (2010) ‏•‏‏ מורה רעה (2011) ‏•‏‏ רחוב ג'אמפ 21 (2012) ‏•‏‏ פיץ' פרפקט (2013) ‏•‏‏ האישה האחרת (2014) ‏•‏‏ פיץ' פרפקט 2 (2015) ‏•‏‏ שחק אותה שוטר (2016) ‏•‏‏ מוצאים את דורי (2017) ‏•‏‏ באהבה, סיימון (2018) ‏•‏‏ עשיר בהפתעה (2019) |

 |

| פרס בחירת הקהל לסרט השנה |
| --- |
| 

|  |
| --- |
| טיטניק (1999) ‏•‏‏ החוש השישי (2000) ‏•‏‏ גרין מייל (2001) ‏•‏‏ שרק (2002) ‏•‏‏ שר הטבעות: אחוות הטבעת/ספיידרמן (2003) ‏•‏‏ שודדי הקאריביים: קללת הפנינה השחורה (2004) ‏•‏‏ פרנהייט 9/11 (2005) ‏•‏‏ מלחמת הכוכבים - פרק 3: נקמת הסית' (2006) ‏•‏‏ שודדי הקאריביים: תיבה של איש מת (2007) ‏•‏‏ שודדי הקאריביים: סוף העולם (2008) ‏•‏‏ האביר האפל (2009) ‏•‏‏ דמדומים (2010) ‏•‏‏ דמדומים 3: ליקוי חמה (2011) ‏•‏‏ הארי פוטר ואוצרות המוות - חלק 2 (2012) ‏•‏‏ משחקי הרעב (2013) ‏•‏‏ איירון מן 3 (2014) ‏•‏‏ מליפיסנט (2015) ‏•‏‏ מהיר ועצבני 7 (2016) ‏•‏‏ מוצאים את דורי (2017) ‏•‏‏ הנוקמים: מלחמת האינסוף (2018) ‏•‏‏ הנוקמים: סוף המשחק (2019) ‏•‏‏ בחורים רעים לתמיד (2020) ‏•‏‏ האלמנה השחורה (2021) ‏•‏‏ דוקטור סטריינג' בממדי הטירוף (2022) |

 |

| פרס בחירת הילדים של ניקלודיאון לסרט האנימציה האהוב |
| --- |
| 

|  |
| --- |
| מדגסקר (2006) ‏•‏‏ תזיזו ת'רגליים (2007) ‏•‏‏ רטטוי (2008) ‏•‏‏ מדגסקר 2 (2009) ‏•‏‏ למעלה (2010) ‏•‏‏ גנוב על הירח (2011) ‏•‏‏ החתול של שרק (2012) ‏•‏‏ ראלף ההורס (2013) ‏•‏‏ לשבור את הקרח (2014) ‏•‏‏ 6 גיבורים (2015) ‏•‏‏ מפלצת של מלון 2 (2016) ‏•‏‏ מוצאים את דורי (2017) ‏•‏‏ קוקו (2018) ‏•‏‏ משפחת סופר-על 2 (2019) ‏•‏‏ לשבור את הקרח 2 (2020) ‏•‏‏ נשמה (2021) ‏•‏‏ אנקאנטו (2022) ‏•‏‏ המיניונים: עלייתו של גרו (2023) |

 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 1129721949
* VIAF: 3801149719110311130006
* WorldCat (עם VIAF): 3801149719110311130006

 |